Document ID: 32003D0831

Kommissionens beslutning
af 20. november 2003
om ændring af beslutning 2001/881/EF og 2002/459/EF for så vidt angår ændringer af og yderligere tilføjelser til listen over grænsekontrolsteder
(meddelt under nummer K(2003) 4234)
(EØS-relevant tekst)
(2003/831/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), særlig artikel 6, stk. 4, og
ud fra følgende betragtninger:
(1) Listen over grænsekontrolsteder, der er godkendt til at føre veterinærkontrol med levende dyr og animalske produkter fra tredjelande, blev godkendt ved Kommissionens beslutning 2001/881/EF(3), og den indbefatter ANIMO-enhedsnummeret for hvert enkelt grænsekontrolsted; den bør ajourføres på grund af udviklingen i medlemsstaterne og i EF-kontrollen.
(2) Efter et tilfredsstillede EF-kontrolbesøg bør grænsekontrolstederne i Châteauroux-Déols i Frankrig og i Kolding og Skagen i Danmark også opføres på listen.
(3) Drøftelserne mellem Kommissionen og Nederlandene er mundet ud i, at der bør indsættes en ny fodnote vedrørende lufthavnen Amsterdam Schiphol for at gøre situationen med hensyn til import af levende dyr via denne lufthavn klarere.
(4) Der bør desuden foretages en række opdateringer af fodnoterne og af oplysningerne i listen vedrørende kategorier og kontrolcentre for en række andre, allerede godkendte grænsekontrolsteder.
(5) Listen over ANIMO-enheder i Kommissionens beslutning 2002/459/EF(4), som indeholder ANIMO-enhedsnummeret for hvert enkelt grænsekontrolsted i EF, bør derfor ajourføres for at tage hensyn til relevante ændringer og for at opretholde en liste, der er identisk med listen i beslutning 2001/881/EF.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2001/881/EF affattes som angivet i bilag I til nærværende beslutning.
Artikel 2
Bilaget til beslutning 2002/459/EF ændres som angivet i bilag II til nærværende beslutning.
Artikel 3
Denne beslutning er rettet til medlemsstaterne.
Udfærdiget i Bruxelles, den 20. november 2003.

Labels: 17
5
10
3
6
12